فرانسا پرزیدنتی امانوئل ماکرون، آمریکا‌نین ترامپین قودسو ایسرائیلین باشکندی اعلان ائدن قراری‌نین بین الخالق حقوقا ضد اولدوغونو و منطقه‌د‌کی باریش اوچون تهلوکه‌لی اولدوغونو دئدی.
ماکرون، رسمی سفر اوچون اؤلکه‌سینده اولان ایسرائیل باش ناظیری بنیامین نتانیاهو ایله گؤروشمه‌‌نین سونرا کئچیریلن بیرگه مطبوعات کونفرانسیندا بیلدیریب.
فرانسانین یاخین شرق بؤلگه‌سینده باریشین برقرار اولماسینا اؤنم وئردیگینی و حلّین ایکی دولت‌لی اولدوغونو بیل‌دیرن ماکرون،
ترامپین قودس قرارینی تصدیق ائتمیرم، اما قراری قیناماق منه دوشمز". قیمتلندیرمه‌سینده اولوب.
ترورلا موباریزه مسئله‌سینده ایسرائیل ایله بیرلیکده چالیشا‌جاق‌لارینی بیل‌دیرن ماکرون، نتانیاهویا خیطاب ائده‌رک، "بیر شانس وئر و فیلیسطین‌لی‌لره بیر ژست کئچیر". دئدی.
ماکرون، "ژست" ایفاده‌سینی گئنیشلن‌دیره‌رک، "یاشاییش منطقه‌لری پروژه‌لری‌نین دایاندیریلماسی و فیلیسطین‌لی رسمی‌لرین اعتمادینی قازانماق اوچون تدبیرلر گؤرمه‌لی‌دیر. بونو نتانیاهو ایله دانیشدیق". معلوماتینی اؤتوردو.
نتانیاهویا آمریکا پرزیدنتی ترامپین قراری‌نین بین الخالق حقوقا ضد اولدوغونو و منطقه‌‌دکی باریش اوچون تهلوکه‌لی اولدوغونو دئدیم". دئین ماکرون، حلّین ایکی اؤلکه‌نین دینج یاناشی یاشاماسی اولدوغونو دیله گتیردی.
نتانیاهو ایسه، "قودس ایسرائیلین باشکندی و باشقا هئچ بیر اؤلکه‌نین باشکندی اولماییب. فیلیسطین‌لی‌لر بونو قبول ائتدیگی زامان باریش الده ائدیله بیلر". ادعاسیندا اولدو.
